हदीसों के अनुसार ऐसी स्थिति में वह दुआ आफ़तों और मुसीबतों को हम से दूर करने में मदद करती हैं, या अल्लाह हमारी आने वाली नस्लों के लिए बचा के रखता है, या उस दुआ का लाभ हमें आख़ेरत में मिलेगा। उसूले काफ़ी में दुआ के रद्द हो जाने का कारण इस प्रकार बयान हुआ है, जो भी हराम तरीक़े से पेट भरेगा या अम्र बिल मारूफ़ और नहि अनिल मुन्कर नहीं करेगा या ख़ुलूस के साथ दुआ नहीं करेगा उसकी दुआ क़ुबूल नही होगी। दुआ का मतलब यह बिल्कुल नहीं है कि काम काज छोड़ दिया जाए, बल्कि काम काज के साथ अल्लाह पर भरोसा कर के उस से दुआ करना है, इसी कारण हदीस में मिलता है कि, बिना कारण बेकार बैठे लोगों की दुआ क़ुबूल नहीं होती, शायद इसी कारण दुआ वाली आयत रोज़े वाली आयतों के बीच में आई है।